तहसीलदार से बोले ग्रामीण कंपनी झूठे केस बनवा रही है
उमरधा की सप्लाई चालू, 26 को चांदौन में वसूली कैंप
भास्कर संवाददाता | बनखेड़ी
उमरधा में ग्रामीणों और विद्युत वितरण कंपनी के विवाद के बाद दो दर्जन ग्रामीण गुरुवार को तहसील कार्यालय और थाने में ज्ञापन देने पहुंचे लेकिन बाद में आपसी सलाह के बाद बगैर ज्ञापन दिए लौट गए। हाथ में ज्ञापन रखे ग्रामीणों ने तहसीलदार सुशील कुमार के सामने सफाई दी और कहा कंपनी हमारे खिलाफ झूठा प्रकरण बनवा रही है। लेकिन बाद में ग्रामीण चुपचाप बिना ज्ञापन दिए लौट गए। ग्रामीणों ने तहसीलदार को आश्वासन दिया जल्द डीपी का बकाया जमा कर दिया जाएगा। ज्ञानेंद्र पटेल, विकास स्वामी, ब्रजेश पटेल, नीतिराज पटेल, जितेंद्र भार्गव सहित अनेक लोग मौजूद उपस्थित थे।
समझौते की आस में नहीं दिया ज्ञापन
कंपनी बुधवार को हुए विवाद में समझौते की आस पर कंपनी के खिलाफ ज्ञापन नहीं दिया। नीतिराज पटेल ने बताया डीई से चर्चा हुई है। उन्होंने कहा आप बकाया राशि जमा कर दो। बाकी मामला हम देख लेंगे। डीई अवधेश त्रिपाठी ने बताया समझौता डीपी की बकाया राशि पर हो रहा है। गाली गलौज और धमकी की शिकायत दर्ज कराई है उस पर हमने कोई आश्वासन नहीं दिया है। यह शासकीय कार्य में बाधा का मामला है और शिकायत कर्त्ता जेई शमशेर आलम और ग्रामवासियों का मामला है। तहसीलदार सुशील कुमार ने भी किसानों को आश्वासन दिया कि कंपनी झूठा प्रकरण दर्ज नहीं करवा सकती। पहले मामले की जांच होगी उसके बाद प्रकरण दर्ज होगा। विद्युत वितरण कंपनी ने उमरधा सबस्टेशन की लाइट गुरुवार दोपहर 2 बजे शुरू कर दी।
इससे उमरधा, पठा, सलैया, बेदर, इमलिया, समनापुर, खैरा, गाडरवाड़ा, भाटपिपरिया में 24 घंटे सप्लाई नहीं मिली। एई राजीव रंजन ने बताया बिजली विभाग चांदौन में वसूली कैंप लगा रही है। जो वसूली कैंप में जमा नहीं कर पाएंगे। उन पर कार्रवाई होगी।
24बीएनकऐच1- बनखेड़ी। तहसीलदार के समझ सफाई देते ग्रामीण।
hin_Deva hin_Deva npi_Deva hin_Deva hin_Deva hin_Deva hin_Deva bho_Deva